Rachel Abercrombie

Rachel E. Abercrombie (AEB, XX. mendea) zientzialaria,  sismologoa, irakaslea eta ikertzailea da Bostongo Unibertsitatean. Ezaguna da lurrikaren haustura prozesuari buruzko ikerketarengatik.

 Bizitza 
Cambridgeko Unibertsitateko lizentziatura lortu zuen 1987 urtean eta Readingeko Unibertsitateko doktoretza 1991 urtean. Doktoratu ostean, Hegoaldeko Kaliforniako Lurrikara Zentroan eta Hegoaldeko Kaliforniako Unibertsitatean lan egin zuen. Zeelanda Berrian (1995-1998) Geologia eta Nuklear Zientzien Institutuan hiru urte eman ostean, Harvard Unibertsitatera joan zen 1998 urtetik 2001 urtera. Bostongo Unibertsitatearekin bat egin zuen 2001 urtean eta ikerketa irakasle elkartu bihurtu zen 2006 urtean.

Hegoaldeko Kaliforniako Lurrikara Zentroko zuzendaritza-batzordeko kidea da. 1991 urtean jarri zen martxan zentro hori, Zientzien Fundazio Nazionalaren Zientzia eta Teknologia Zentro gisa. Amerikako Elkarte Sismologikoaren Batzordeko kidea ere izan da (2003–2005 eta 2007–2009).

 Ikerketa 
Hainbat lurrikara geografikotan egin du lan, besteak beste, Kalifornia, Nevada, Wyoming, Greziako Korintoko Golkoko lurrikarak (1981) eta Zeelanda Berriko Arthur's Passeko lurrikara (1994). Itsas sistemetan, Ozeano Atlantikoan, Indiako Ozeanoan eta Javako subdukzio-eremuan faila ozeanikoetako lurrikaretan lan egiten du. Puerto del Cajóneko zulaketa-putzuko lurrikara txikien neurketak erabiliz, lurrazalaren goiko aldean lurrikarak karakterizatzeko erabiltzen diren seinaleen indargabetzea erakutsi zuen bere ikerketak, eta San Andresko failan zehar lurrikara txikiak arakatu zituen. Lurrikaren iragarpenak ere ikertu ditu, lurrikara bat noiz gertatuko den aurreikusteko tresnak garatzeko esperantzarekin. Bere ikerketaren bidez, lurrikara txikiagoak dokumentatzeko saiakera handiagoa egin behar dela adierazi du, lurrikaren mota eta magnitudearen aldakortasuna behar bezala atzemateko.

2020 urtean Ameriketako Estatu Batuetako Geofisika Batasuneko kide izendatu zuten "Espazio eta denbora eskala sorta zabal batean lurrikarak ulertzeko egin zituen ekarpen berritzaileengatik".

 Hautatutako argitalpenak 






 Erreferentziak 

 Kanpo estekak 

Kategoria:Ameriketako Estatu Batuetako zientzialariak
Kategoria:Emakume zientzialariak
Kategoria:Sismologia
Kategoria:Ameriketako Estatu Batuetako irakasleak
Kategoria:Emakume irakasleak
Kategoria:Cambridgeko Unibertsitateko ikasleak